text: 45. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α4/5064 της 22/31 Ιαν. 1990 (ΦΕΚ Β΄ 59) Ποιοί γιατροί μπορούν να εκτελούν «υπερηχογραφήματα». Έχοντας υπόψη: Τις διατάξεις του άρθρ. 29 του Α.Ν. 1565/1939 «Περί Κώδικος ασκήσεως του Ιατρικού Επαγγέλματος» ΦΕΚ Α/16/14.1.1939. 2.Τις διατάξεις των άρθρ. 3 παρ. 2 και 4 παρ. 4 του Νόμ. 1278/1982 «Για τη σύσταση Κεντρικού Συμβουλίου Υγείας» (ΦΕΚ Α/105/31.8.82). 3.Την απόφαση 23 της 47ης Ολομέλειας του ΚΕ.Σ.Υ. της 28-5/4-6/87. 4.Την με αριθ. Α4/2998/Έγκ. 7/29.6.87 εγκύκλιο του Υπουργείου μας. 5.Την με αριθ. 1328/1989 απόφαση του Συμβουλίου Επικρατείας. 6.Το με αριθ. 39123/17.10.89 έγγραφο του Εθνικού Τυπογραφείου, αποφασίζουμε: Επικυρώνουμε την ανωτέρω απόφαση της Ολομέλειας του Κεντρικού Συμβουλίου Υγείας και ορίζουμε τα εξής: Μέχρι της οριστικής ρύθμισης του θέματος, μόνο οι Ακτινολόγοι-Ακτινοδιαγνωστές ή Καρδιολόγοι, οι έχοντες ειδικότητα Ακτινολογίας-Ραδιολογίας, Ακτινοδιαγνωστικής ή Καρδιολογίας, θα μπορούν να εκτελούν υπερηχογραφήματα και να πληρώνονται γι’ αυτά. Ειδικά, οι Καρδιολόγοι, μόνο υπερηχοκαρδιογραφήματα θα μπορούν, να εκτελούν. 